Nicoale Manolescu, cel mai important critic și istoric literar român de după Al Doilea Război Mondial, a murit sâmbătă, 23 martie, la vârsta de 84 de ani.
"Unul dintre marii critici literari și profesori ai culturii române, Nicolae Manolescu, a încetat din viață la vârsta de 84 de ani, în urma unui stop cardiac. Îi voi păstra amintirea vie", a scris Cristian Tudor Popescu, pe Facebook.
Criticul literar Nicolae Manolescu avea mai multe probleme de sănătate și era internat la spitalul Elias din București.
Reprezentanții Spitalului Elias din București, unde criticul literar era internat, au transmis, printr-un comunicat de presă, că s-a stins din viață în urma unor complicații "severe cardiace și pulmonare, survenite pe fondul unor suferințe cronice preexistente", scrie Stirile Pro TV.
Nicolae Manolescu a fost un critic și istorie literar român, cronicar literar și profesor universitare, membru titular al Academiei Române.
Acesta a activat ca politician după Revoluția din 1989. În perioada 1992-1996, Nicolae Manolescu a fost ales ca senator în județul Sibiu pe listele partidului OCL-(PAC).
Lucrarea sa fundamentală este Istoria critică a literaturii române, apărută în 2008 într-o ediție definitivă. În decembrie 2011, Senatul Universității din București l-a declarat Profesor emerit.